**БАЁНИЯИ МАТБУОТӢ**

РӮЗИ СОЗМОНИ МИЛАЛИ МУТТАҲИД ШАРИКОН ВА ВАСОИТИ АХБОРИ ОММАРО БАРОИ ПЕШБАРИИ РӮЗНОМАИ ГЛОБАЛӢ ВА МИЛЛӢ БА ҲАМ МЕОВАРАД

24.10.2016. Душанбе, Тоҷикистон. Созмони Милали Муттаҳид дар Тоҷикистон ба муносибати 71-умин солгарди таъсисёбии СММ дар Маркази иттилоотӣ ва захиравии СММ (МИЗ СММ), ки дар Донишгоҳи славянии Русияву Тоҷикистон воқеъ гардидааст, нишасти матбуотӣ бо хонум Лючия Элми, иҷрокунандаи вазифаи Ҳамоҳангсози доимии СММ аз номи гурӯҳи кишварии СММ дар Тоҷикистон, ташкил намуд, ки дар он намояндагони Вазорати корҳои хориҷии Ҷумҳурии Тоҷикистон, ниҳодҳоиСММ, намояндагони ВАО, шарикон ва доираҳои илмӣ ба ҳам оварда шуданд.

Дар ифтитоҳи сухани худ, хонум Лючия Элми зикр намуд, ки айни замон СММ-ро дар кишвар 23 фонду барнома ваниҳодҳои тахассусӣнамояндагӣ мекунанд,ва дар зарфи панҷ соли охир, ҳудуди 390 миллион доллари ИМА тавассути Барномаи қолабии СММ оид ба кумакрасонӣ ба Ҷумҳурии Тоҷикистон ба хотири рушд(ЮНДАФ) маблағгузорӣ шудааст. Соли гузашта СММ бо Ҳукумати мамлакат Барномаи нави қолабии СММ оид ба кумакрасонӣ ба Ҷумҳурии Тоҷикистон ба хотири рушдро барои солҳои 2016-2020 (ЮНДАФ)ба имзо расонид, ки тибқи он СММ барои татбиқи афзалиятҳои кишвар ӯҳдадор гашта, бо ин мақсад зиёда аз 363 миллион доллари ИМА сафарбар менамояд. Ӯ инчунин ҳамкории босамари ниҳодҳоиСММ бо Ҳукумат ва мардуми Тоҷикистонро барои ҳалли афзалиятҳои миллӣ ва маҳаллӣ, ки дарСтратегияи миллии рушди Ҷумҳурии Тоҷикистон барои давраи то соли 2030 ва Барномаи миёнамуҳлати рушди Тоҷикистон барои солҳои 2016-2020, ки пурра бо Рӯзнома дар самти рушди устувор барои давраи то соли 2030 созгор мебошанд, ва инчунин нақши ниҳодҳои СММ-ро дар расидан ба натиҷаҳои устувор ва назаррас дар давоми панҷ соли минбаъдатаъкид намуд.

Паёми табрикӣ аз номи Вазорати корҳои хориҷии Ҷумҳурии Тоҷикистон вобаста ба рӯзи СММ аз ҷониби Сардори Раёсати созмонҳои байналмилалии Вазорати корҳои хориҷии Ҷумҳурии Тоҷикистон, ҷаноби Идибек Қаландаров расонида шуд, ки дар он ба таври возеҳ нақши ниҳодҳои СММ дар рушди Тоҷикистон ва кӯмаки расонидаи онҳо ба аҳолӣ дар ҳалли ниёзҳои инсонӣ дар гузашта ва дурнамои рушд дар ҳоли ҳозир ва оянда ишора гардид.

Дар хотимаи чорабинӣ, намояндагони ВАО имконият доштанд оиди ҷанбаҳои гуногуни фаъолияти СММ дар Тоҷикистон бо саволҳои худ муроҷиат намоянд ва бо самтҳои асосии барномаи кӯмакрасонӣ, аз ҷумла робитаи вазифаҳо бо ҲРУ ва нақшаҳои СММ дар расонидани кӯмак бароиноил гаштанба ин ҳадафҳо, ошно гарданд. Ба онҳо ҳамчунин имконият фароҳам оварда шуд то бо МИЗ СММ ошноӣ пайдо намоянд ва дар бораи фаъолияти он дар самти беҳтар намудани дарки ҷавонон, донишҷўён ва аҳолӣ оид ба принсипҳои фаъолияти СММ дар Тоҷикистон маълумот ба даст оранд.

Ба муносибати Рӯзи СММ, ки имсолба пешбарии Ҳадафҳои рушди устувор бахшида шудааст, хонум Лючия Элми «Озмуни акс дар мавзӯи ҲРУ»-ро эълон намуд, ки мақсади он баланд бардоштани огоҳӣ ва фаҳмиши аҳолӣ дар бораи ҳадафҳои глобалӣ ва баланд бардоштани аҳамияти муваффақ шудан ба ин ҳадафҳо барои рушди устувори ояндаи Тоҷикистон мебошад.

*24 октябр ҳамчун Рӯзи Созмони Милали Муттаҳид аз соли 1948 инҷонибтаҷлил мегардад. Созмони Милали Муттаҳид ин ташкилоти байналмилалиест, ки соли 1945 таъсис ёфта, дар айни замон аз 193 мамолики узв иборат аст. Ҷумҳурии Тоҷикистон 2 марти соли 1992 ба СММ ҳамроҳ шуда, як узви хеле фаъоли он дар ибтикор ва дастгирии ташаббусҳои гуногуни глобалӣ гардид. Дар робита ба қабули Ҳадафҳои рушди устувор дар доираиИҷлосияи 70-уми Маҷмаи Умумии Созмони Милали Муттаҳид дар соли 2015, таҷлилиРӯзи СММ дар соли 2016 асосан ба тарғиби Ҳадафҳои рушди устувор (ҲРУ) равона гардида, ҳамзамон ташкили чорабиниҳо дар самти баланд бардоштани маълумотнокӣ оидиҳамкории муштарак ва самараноки СММ бо Ҳукумати Ҷумҳурии Тоҷикистон идома дода мешаванд.*